เชษฐา ฐานะจาโร

พลเอก **เชษฐา ฐานะจาโร** (เกิด 23 สิงหาคม พ.ศ. 2481) เป็นนายทหารชาวไทย อดีตประธานคณะกรรมการโอลิมปิกแห่งประเทศไทย ในพระบรมราชูปถัมภ์ อดีตรัฐมนตรีหลายกระทรวง เคยดำรงตำแหน่งผู้บัญชาการทหารบก

## ประวัติ

### ชีวิตส่วนตัว
เชษฐา หรือที่สื่อมวลชนนิยมเรียกว่า **บิ๊กเหวียง** เกิดเมื่อวันที่ 23 สิงหาคม พ.ศ. 2481 เป็นบุตรนายเปลี่ยน กับนางมุ้ย ฐานะจาโร 

ด้านครอบครัวสมรสกับคุณหญิงอรวรรณ ฐานะจาโร บุตร 3 คน คือ 

# พันเอกหญิง เมธินี เฉลิมวัฒน์ ผู้อำนวยการกองวิชาประวัติศาสตร์ ส่วนการศึกษาโรงเรียนนายร้อยพระจุลจอมเกล้า
# พลโท ธิติพันธ์ ฐานะจาโร เจ้ากรมยุทธศึกษาทหารบก
# ธนนันต์ ฐานะจาโร

### การศึกษา
* จบการศึกษาระดับชั้นมัธยมศึกษาจากโรงเรียนเบญจมราชรังสฤษฎิ์ ฉะเชิงเทรา
* จบการศึกษาโรงเรียนนายร้อย รุ่นที่ 6
* โรงเรียนนายร้อยพระจุลจอมเกล้า รุ่นที่ 9
* หลักสูตรชั้นนายร้อย และหลักสูตรการรบจู่โจม ค่ายเบนนิ่ง สหรัฐอเมริกา
* หลักสูตรหลักประจำชุดที่ 48 โรงเรียนเสนาธิการทหารบก
* หลักสูตรป้องกันราชอาณาจักร ภาครัฐร่วมเอกชน รุ่นที่ 6

## การทำงาน

### ราชการทหาร
เริ่มรับราชการทหาร ปี พ.ศ. 2505 ผู้บังคับหมวดปืนเล็กร้อยอาวุธเบา กองพันที่ 2 กรมทหารราบที่ 1 มหาดเล็กรักษาพระองค์ ดำรงตำแหน่งสำคัญ ๆ ได้แก่
* พ.ศ. 2518 : ผู้บังคับกองพันทหารราบที่ 1 กรมทหารราบที่ 1 มหาดเล็กรักษาพระองค์
* พ.ศ. 2521 : ผู้บังคับกองทหารมหาดเล็กรักษาพระองค์
* พ.ศ. 2524 : เสนาธิการกองพลทหารราบที่ 2
* พ.ศ. 2530 : ผู้บัญชาการกองพลทหารราบที่ 11
* พ.ศ. 2531 : ผู้บัญชาการกองพลทหารราบที่ 6 และผู้บัญชาการกองกำลังสุรนารี
* พ.ศ. 2533 : รองแม่ทัพภาคที่ 1
* พ.ศ. 2534 : แม่ทัพน้อยที่ 2
* พ.ศ. 2537 : แม่ทัพภาคที่ 1
* พ.ศ. 2537 : ผู้ช่วยผู้บัญชาการทหารบก
* พ.ศ. 2538 : รองผู้บัญชาการทหารบก
* พ.ศ. 2539 - พ.ศ. 2541 : ผู้บัญชาการทหารบก
เชษฐา เคยผ่านราชการสงครามนอกประเทศ คือ สาธารณรัฐเวียดนาม ในตำแหน่งผู้ช่วยหัวหน้ายุทธการ กองพลทหารอาสาสมัคร ผลัดที่ 3 ในปี พ.ศ. 2513 - พ.ศ. 2514

### การเมือง
หลังจากเกษียณอายุราชการในปี พ.ศ. 2544 จากนั้นได้ผันตัวมาลงเล่นการเมือง จนได้เป็น สส.แบบบัญชีรายชื่อ ของพรรคไทยรักไทย อันดับที่ 17 และเคยเป็นรัฐมนตรีว่าการกระทรวงวิทยาศาสตร์และเทคโนโลยี และออกจากตำแหน่งในปี พ.ศ. 2546 จากนั้นได้รับตำแหน่งรัฐมนตรีว่าการกระทรวงกลาโหม ในปี พ.ศ. 2547 อยู่ระยะหนึ่งเป็นเวลาสั้น ๆ

ต่อมาในปี พ.ศ. 2550 เชษฐา มีข่าวว่าจะไปเป็นหัวหน้าพรรคการเมืองหลายพรรค เช่น พรรคประชาราช เป็นต้น แต่ท้ายที่สุดก็ได้รับการสนับสนุนให้เป็นหัวหน้าพรรคชาติพัฒนา

จนกระทั่ง พ.ศ. 2552 ยงยุทธ วิชัยดิษฐ หัวหน้าพรรคเพื่อไทย, สุณีย์ เหลืองวิจิตร เลขาธิการพรรคเพื่อไทย พร้อมพงศ์ นพฤทธิ์ โฆษกพรรคเพื่อไทย วิทยา บุรณศิริ สส.พระนครศรีอยุธยา พรรคเพื่อไทย และวิชาญ มีนชัยนันท์ สส.กรุงเทพมหานคร พรรคเพื่อไทยเดินทางมาเข้าพบ เชษฐา ที่บ้านพัก ย่านเมืองทองธานี เพื่อเชิญเข้ารับตำแหน่งประธานที่ปรึกษาพรรคเพื่อไทย ซึ่ง เชษฐา ก็ได้ตอบตกลงที่จะรับตำแหน่งนี้

### ราชการพิเศษ

* สมาชิกสภาปฏิรูปการปกครองแผ่นดิน
* สมาชิกสภานิติบัญญัติแห่งชาติ
* สมาชิกวุฒิสภา ชุดที่ 7
* นายกสมาคมมวยสากลสมัครเล่นแห่งประเทศไทยฯ
* ประธานคณะกรรมการโอลิมปิคแห่งประเทศไทย
* ตุลาการศาลทหารสูงสุด
* ประธานสภามวยไทยโลก

## นามที่เป็นอนุสรณ์ที่ระลึก
* พุทธอุทยาน วัดเขาศาลาอตุลฐานะจาโร ตำบลจรัส อำเภอบัวเชด จังหวัดสุรินทร์

## หลักสูตรทหาร

## เครื่องราชอิสริยาภรณ์

### เครื่องราชอิสริยาภรณ์ไทย
พลเอก เชษฐา ฐานะจาโร ได้รับพระราชทานเครื่องราชอิสริยาภรณ์ ดังนี้

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ

*  :
** พ.ศ. 2513 - 80x80px เหรียญเกียรติยศกองทัพเวียดนาม ชั้นที่ 1
** พ.ศ. 2513 - 80x80px เหรียญเจ้าหน้าที่ราชการ ชั้นที่ 1
** พ.ศ. 2513 - 80x80px ซิฟเวิลแอคเชิน ยูนิท ไซเทเชิน
** พ.ศ. 2513 - 80x80px เหรียญรณรงค์เวียดนาม

*  :
** พ.ศ. 2540 - 80x80px ลีเจียนออฟเมอริต ชั้นผู้บังคับบัญชา
** พ.ศ. 2513 - 80x80px เหรียญคอมเมนเดชัน (ทหารบก)
*  :
** พ.ศ. 2540 - 80x80px เหรียญปิงกัต จาซา เกมิลัง (เท็นเทรา)
* :
**พ.ศ. 2541 - 80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
## อ้างอิง

* หนังสือพิมพ์มติชนรายวัน ฉบับวันที่ 17 ตุลาคม พ.ศ. 2550
* บิ๊กเหวียงตอบรับเทียบเชิญนั่ง ปธ.ที่ปรึกษาพท. 

หมวดหมู่:ทหารบกชาวไทย
ชเชษฐา ฐานะจาโร
หมวดหมู่:แม่ทัพภาคที่ 1
ชเชษฐา ฐานะจาโร
หมวดหมู่:รัฐมนตรีว่าการกระทรวงกลาโหมไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
ชเชษฐา ฐานะจาโร
ชเชษฐา ฐานะจาโร
ชเชษฐา ฐานะจาโร
ชเชษฐา ฐานะจาโร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเบญจมราชรังสฤษฎิ์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ร.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:หัวหน้าพรรคการเมืองในประเทศไทย
หมวดหมู่:พลเอกกองทัพบกไทย